rlitschk/wikidir huggingface dataset:
The Perfect Storm (op platt so veel as „De perfekte Storm“; dt.: Der Sturm) is de Titel vun en Filmdrama ut dat Johr 2000, bi den Wolfgang Petersen Speelbaas weern. De Katastrophenfilm baseert op en wohre Geschicht, de sik in’t Johr 1991 todragen hett. Dat Dreihbook weer na dat Saakbook The Perfect Storm vun Sebastian Junger schreven, dat den Vörfall oparbeit hett. De Hööftrullen in den Film speelt George Clooney un Mark Wahlberg. De Andrea Gail is en Fischereeschipp, dat för den Fang vun Sweertfisch utrüst is. Kumm dat dat Schipp twee Daag wedder in sien Heimathaven Gloucester legen hett, will de Kaptein Billy Tyne wedder torüch op’n Atlantik, vunwegen dat sien letzten Fohrten teemlich mau weern un he nu noch mol op den groten Fang hapen deit. Sien Mannschop sett sik ut Daglöhners tohopen. Gröttstendeels deen se lever an Land blieven un fohrt blots gegen jemehrn Willen mit, man dat Geld lockt jem. Ünner de Seelüüd is ok Bobby Shatford, de gegen den Willen vun sien Fründin Christina mit an Boord geiht. Man, ok ditmol löpt dat eerst nich recht. Dorüm beslutt Billy vun jemehr Fangrebeet, de Neefundlandbank (engelsch: „Grand Banks“) , aftodreihn un dat Flemish Cap, ööstlich dorvun,
The Perfect Storm betekent The Perfect Storm, Saakbook vun Sebastian Junger ut dat Johr 1997 över en Begeevnis vun 1991, The Perfect Storm, Film vun Wolfgang Petersen ut dat Johr 2000 na dat Book. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Exonym (vun greeksch exo „buten“ un -onymos „Naam“) is in de Künn vun dat Namensgeven, de Toponomastik, en Oortsbeteknen (Toponym) oder anner Egennaam, de – in'n Gegensatz to't Endonym – nich an dissen Oort, man an enen annern Oort bruukt warrt. Bispelen för Exonymen sünd Venedig för Venezia, Rom för Roma, Albanien för Shqipëria oder Mark Aurel för Marcus Aurelius. Exonymen hebbt den Vördeel, dat se in de Spraak, in de se bruukt warrt, lichter uttospreken sünd un – wenn nödig – böögt warrn köönt. Mannichmal warrt Toponymen in de Utgangsspraak un de Teelspraak glieks schreven aver ünnerscheedlich utspraken. De Schrievwiesen vun London, Madrid, Edinburgh, Göteborg und Paris to'n Bispeel sünd glieks as in de Utgangsspraken schreven, aver nich glieks in ehr Luden. Exonymen sünd en natürlich Bestanddeel vun elkeen Spraak. Woveel dat in een Spraak gifft, hangt stark vun verschedene Faktoren af: soziale Kontakten gemeensame Historie Spraakentwickeln: In'n Loop vun de Tiet kann sik de Utspraak vun enen Namen ännern in de Utgangsspraak, wenn in de Teelspraak keen Ännern intridd, to'n Bispeel oolttschechsch Praga > düütsch Prag (neetschechsch Praha); ooltfranzöösch Paris (IPA [pa'ris]) > düütsch Paris (aver neefranzöösch = [pa'ʁi] ahn -s) in de Teelspraak, wenn in de
Roosevelt ([ˈɹoʊzəvɛlt]; ok in de USA faken verkehrt as [ˈɹuzvɛlt] utsnackt) betekent Roosevelt, Oort in Alabama, USA, Roosevelt, Oort in Arizona, USA, Roosevelt, Oort in Arkansas, USA, Roosevelt, Oort in Georgia, USA, Roosevelt, Oort in Kalifornien, USA, Roosevelt, Oort in Kentucky, USA, Roosevelt, Oort in Louisiana, USA, Roosevelt, Oort in Michigan, USA, Roosevelt, Oort in Minnesota, USA, Roosevelt, Oort in Missouri, USA, Roosevelt, Oort in New Jersey, USA, Roosevelt, Oort in New York, USA, Roosevelt, Oort in Oklahoma, USA, Roosevelt, Oort in Texas, USA, Roosevelt, Oort in Utah, USA, Roosevelt, Oort in Washington, USA, Roosevelt, Oort in Wisconsin, USA, Roosevelt Beach, Oort in New York, USA, Roosevelt City, Oort in New Jersey, USA, Roosevelt Corners, Oort in New York, USA, Roosevelt Gardens, Oort in Florida, USA, Roosevelt Park, Oort in Michigan, USA, Roosevelt, Oort in de Provinz Buenos Aires, Argentinien, Roosevelt, US-amerikaanschen Markennaam för Autos. Roosevelt is de Familiennaam von Buddy Roosevelt (1898–1973), US-amerikaansch Schauspeler, Edith Roosevelt (1861–1948), twete Ehfro vun Theodore Roosevelt, Eleanor Roosevelt (1884–1962), US-amerikaansche Minschenrechtlersche, Ehfro vun Franklin D. Roosevelt, Ellen Roosevelt (1868–1954), US-amerikaansche Tennisspelersche, Franklin D. Roosevelt (1882–1945), 32. Präsident vun de USA 1933 bit 1945, Grace Roosevelt (1867–1945), US-amerikaansche Tennisspelersche, Isaac Roosevelt (1726–1794), noordamerikaansch Hännler
De Süderelv is een von de twee groten Strööm von dat Binnendelta von de Elv bi Hamborg. De twete Stroom is de Noorderelv. Dör Waterboarbeiden hett de Süderelv sik temlich dull verännert. Vondaag reckt se von de Stroomkilometers 609 bet 626. Jüst as de ganze Nedderelv warkt sik ok in de Süderelv de Tieden ut. De Süderelv is en Bundswaterstraat, för de de Stadt Hamborg tostännig is. Blangen de Hambörger Süderelv gifft dat ok noch annere Elvarms, de Süderelv nöömt warrt: Bützfleter Süderelv, Barnkroger Süderelv un Wischhobener Süderelv. De Ole Süderelv weer fröher Deel von de Hambörger Süderelv. Bi Stroomkilometer 609 an de Bunthüser Spitz deelt sik de Elv in Süderelv un Noorderelv. De Noorderelv knickt na Noorden af un de Süderelv geiht na Noordwesten. Dat Land twüschen de beiden Arms billt dat Eiland Willemsborg (Moorwarder). Bet Stroomkilometer 611 is de Süderelv ok noch de Landsgrenz von Hamborg na Neddersassen. Bi Stroomkilometer 613 geiht de Autobahn 1 mit de Autobahnbrügg Moorwarder över de Süderelv. Bi Stroomkilometer 615 gaht denn de Brüggen von de Bahnlien Hannover-Hamborg, de Europabrügg (Deel von de A 253), de Brügg von’n 17. Juni (de de Hannöversche Straat in Horborg mit’n König-Georg-Diek in Willemsborg verbinnen deit) un
En Toponym (vun greeksch topos = Oort un nymos = Naam) is in de Eerdwetenschoppen en Beteknen för Oortsnamen. De Wetenschop vun de Toponymen is de Toponomastik. De mehrsten Toponymen hebbt en Bedüden in ehr Utgangsspraak, de de Ümgegend beschrievt. Aver wiels de Oortsnamen mehrst kene Ännern mehr wedderföhrt sünd se faken later nich mehr to verstahn. So sünd vele junge Oortsnamen in de USA för Engelsch spreken Minschen noch licht to verstahn (Salt Lake City is de Soltseestadt, de Stadt an'n Soltsee). Öllere Namen sünd wegen de Ännern in de Spraak, de de Toponymen mehrst nich mitmaakt, sünnerlich wenn den Rest vun de Spraak en Luutschuven wedderföhrt, sworer to verstahn. Cuxhoben to'n Bispeel weer de Haven an'n Koog. Vele Toponymen stammt noch ut Tieden, in de annere Spraken bruukt weren. Een Bispeel is de Naam vun Halle. De Naam kummt ut en Tiet, in de Sassen-Anholt noch vun Kelten besiedelt weer un beteken en Steed, an de Solt wunnen wörr (keltsch hal is verwandt mit Solt; wo in't Germaansche en S steiht, harr dat Keltsche en H). Dorüm sünd Oortsnamen besünners för Etymologen un Spraakwetenschopler intressant, denn faken köönt de Toponymen Henwiesen geven över Spraken, vun de sünst nix
Hemmoorer Ammels sünd en Soort Fatt ut Metall in Zylinnerform mit en runnen Bodden un en Ring oder Foot, op den dat steiht. Welk hebbt en Relief-Fries buten rüm. Blangen Ammels ut Mischen un Bronz gifft dat ok en poor enkelte, de ut Sülver sünd. De Ammels sünd in dat Röömsche Riek maakt worrn un hebbt jemehr Naam na de Funnen von son Ammels bi Hemmoor. Dor hebbt se 1892 un 1893 18 Stück von de Ammels funnen. Alltohoop sünd üm un bi 150 Ammels funnen worrn. De Ammels ut Mischen harrn Wänn ut Blick, de so 0,4 bet 1 mm dick weren. Se sünd dör Drücken in en Form ut Hartholt maakt worrn. De Ammels ut Bronz dorgegen sünd dör Geten in en Verloren Form maakt worrn. De Rohling, de denn noch keen Bodden harr, is denn op en Dreihbank nabearbeidt worrn. Tolest is de Bodden un de Foot ranmaakt worrn. De Ammels sünd in germaansche Grafffeller funnen worrn. Se sünd as Urnen bruukt worrn, in de de Asch von de Doden rindaan worrn is. Dat weer so in de Tied von de twete Hälft von dat 2. Johrhunnert bet in de Midd von dat 3. Johrhunnert. Egentlich sünd
Lisa Jakub (* 27. Dezember 1978 in Toronto) is en kanaadsche Schauspelersche. Jakub hett al 1985 as Sövenjohrige ehr eerste Filmrull in Eleni speelt. Dorna kemen lüttere Optreden in Feernsehregen as The Twilight Zone. Bekannter worrn is se dör ehr Rull as öllste Dochter in den Film Mrs. Doubtfire. En wietere Rull, de vun en groot Publikum sehn weer, harr se in den Film Independence Day. Se hett noch in wietere Filmen speelt, de aver nich so veel Spood harrn. Den groten Dörbrook hett se as Schauspelersche nich hatt. Ehr letzten Rullen hett se 2000 speelt, dorna hett se sik in’t Privatleven torüchtogen. In’t Johr 2005 hett se heiraat. Jakub is nich mit Priesen uttekent worrn, man se weer tweemol as Beste Jungdorstellersche för den Young Artist Award nomineert. Dat eerste mol weer 1992 för den Film Rambling Rose un dat tweete mol 1995 för Mrs. Doubtfire. Lisa Jakub in de Internet Movie Database (engelsch)
Dat Arikelken (Primula auricula) is en rore un schuulte Bloom ut de Gattung Primeln, de in de Alpen vörkummt. De goldgelen Blöten, de in veer- bet twölvblötige Prölken staht, rüken stark un warrt so wat 15 bet 25 mm groot. Blöhtiet is vun April bet Juni. De Plant sülvst warrt so wat 5 bet 25 cm groot un is dormit de gröttste Primel in de Alpen. De dicken, Water spiekern Blääd hebbt ene Wassschicht, de vör Sünnstrahlen schuult un dat Verdunsten inschränkt. De Plant kummt in de noorden Kalkalpen un süden Kalkalpen eenzig op kalkholtige Matten un Felskluften vör un is op ene Hööch vun 1600 bet 3400 m to finnen. In de Iestieden hett de Bloom Toflucht in depere, schuulige Lagen funnen. De Arikelken is in en poor Steden ok hüüt noch as Iestietrelikt vörhannen (to’n Bispeel bi de Donaueng bi Weltenburg). Projekt:Plantennaams up Platt
François Auguste Victor Grignard (* 6. Mai 1871 in Cherbourg; † 13. Dezember 1935 in Lyon; IPA: ɡriɲar) weer en franzöösch Chemiker. Grignard kreeg 1912 den Nobelpries för Chemie, de he sück mit Paul Sabatier deel, "für das von ihm aufgefundene so genannte Grignard'sche Reagenz, das in den letzten Jahren in hohem Grad den Fortschritt der organischen Chemie gefördert hat". De ebenfalls nah Victor Grignard nömmt Grignard-Reaktschoon hett groot Bedüüden för de synthetische Herstellung vun Alkoholen. Sien Perfessorentätigkeit führ hüm 1905 nah Besançon, 1906 nah Lyon, 1909 nah Nancy un 1919 weer nah Lyon, wo he siet 1921 Baas vun de École de Chimie industrielle weer. Af 1926 weer Grignard Liddmaat vun de Académie des sciences in Paris. Neben de Organomagnesiumverbindungen gullt sien Interesse ok den Toluol un sien Gewinnung, den Terpenen un etherischen Öölen, aluminoorganischen Verbindungen as ok Hydrierungs- un Crackreaktschonen. He weer ok an de Synthese vun dat Phosgen, en in‘ Eersten Weltkrieg insett Giftgas, bedeeligt. G. Bram, E. Peralez, J.-C. Negrel, M. Chanon: In "Victor Grignard et la naissance de son réactif" Comptes Rendus de l'Académie des Sciences - Series IIB - Mechanics-Physics-Chemistry-Astronomy 1997, 25, 245-240. doi:10.1016/S1251-8069(97)88283-8 M. Blondel-Megrelis: In "Victor Grignard Conference and Traite de Chimie
De Zoo Tierpark Hagenbeck wörr in't Johr 1866 vun Carl Hagenbeck in Hamborg in'n Anfang an'n Neuen Pferdemarkt 13 grünnt. In't Johr 1907 wörr denn de eerste Deertpark ahn Trallen op de Welt in Hamborg-Stellingen opboot, wo he sik ok hüüttodaags noch befinnt. De Parkanlaag hett 27 Hektar un alltohoop 7,5 km Wegen. Hagenbeck hett vele Freehagens un en Troparium mit 39 Aquarien un Terrarien un vele Planten ut alle Delen vun de Welt. To de Attrakschonen vun den Deertpark höört dat Elefantenrieden un dat apentliche Fodern. Dat ole Wohrteken vun den NDR, dat Walross Antje, is an'n 17. Juli 2003 in't Öller vun 27 Johren dood bleven. 1998 wörr de Verein der Freunde des Tierparks Hagenbeck e.V. grünnt, de den Deertpark ünnerstütt. Ok de Stiftung Tierpark Hagenbeck hett dit Teel. Tierpark Hagenbeck. Mehr Biller, Videos oder Audiodateien to’t Thema gifft dat bi Wikimedia Commons. Tierpark Hagenbeck (hoochdüütsch) Koordinaten:53° 36′ N, 9° 56′ O
Paul Sabatier (* 5. November 1854 in Carcassonne; † 14. August 1941 in Toulouse) weer en franzöösch Chemiker. Sabatier kreeg 1912 den Nobelpries för Chemie, de he sück mit Victor Grignard deel „für seine Methode, organische Verbindungen bei Gegenwart fein verteilter Metalle zu hydrieren, wodurch der Fortschritt der organischen Chemie in den letzten Jahren in hohem Grad gefördert worden ist“. De medizinisch-natuurwetenschaplich Universität vun Toulouse („Toulouse III“) drocht sien Naam. De Sabatier-Perzess, en Methangewinnungsverfohren, wurr nah hüm nömmt. Paul Sabatier weer verheiraadt und harr veer Döchter. Paul Sabatier. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Paul Sabatier up de Siet den vun Nobelpries Personennaamdatei
The Great Escape is de Titel vun en US-amerikaanschen Aventüerfilm ut dat Johr 1963. In den Film geiht dat üm en Massenflucht ut en düütsch Kriegsfangenenlager wiel den Tweeten Weltkrieg. Dat Dreihbook is op Grundlaag vun dat Book The Great Escape vun Paul Brickhill entstahn un hannetl vun en wohr Begeevnis, dat sik to’n groten Deel jüst so afspeelt hebben schall, as dat de Film wiesen deit. In den Film speelt en goot Dutz naamhafte Schauspelers vun Weltroop mit. Speelbaas weer John Sturges. In Düütschland harr de Film an’n 29. August 1963 Premier. En Koppel vun allieerte Kriegsfangenen – vör allen Offizeeren vun de Luftstrietkräft, de al fakener versöcht hebbt uttubreken – warrt 1944 in’t Stalag Luft III bröcht. Dat is en nee Kriegsfangenenlager in Sagan in’t hüütige Polen, dat as sünners seker gegen Utbrekers gellt. Kuum sünd se ankamen, fangt se glieks wedder dormit an, ne’e Fluchtmööglichkeiten uttoklamüstern. Averm wohrhaftig warrt se all opdeckt. Also besluut de US-Amerikaners un de Briten tosamen ünner dat Regeer vun den Briten Squadron Leader Roger Bartlet, de Big X nöömt warrt, en groot anleggte Flucht dör sülvst graavte Tunnels to versöken. Dree Tunnels schüllt dorför gliektietig graavt warrn, för den Fall dat een
Biréli Lagrène (* 4. September 1966 in Soufflenheim; (utspraken: ˈbiːrəlɪ) is en franzööscher Gitarrist, Komponist un Jazzmusiker. De Sinto Biréli Lagrène (in Düütschland ok: Bireli Lagrene) hett vun fröh Jöögd an mit sien Vader Fiso un sien Bröer Gaiti (franzöösch: Gaïti) Musik makt; sien eerst Schallplaat nehm he in dat Öller vun 12 Johren up. De eerst Johren vun sien Karriere wurrn begleit vun sien „Opdecker“, den slowaaksch Bassisten Jan Jankeje, bi de sien Label Jazzpoint Records ok de eersten Platten rutkeemen. Während disse Tiet speel Biréli Lagrène ok mit den US-amerikaansch Bassisten Jaco Pastorius tosommen. Lagrène gellt för so mennig een as en „legitimer Nahfolger“ vun Django Reinhardt, de sien Kompositschonen he nich blots kongenial interpreteert; he is sien Vörbild an Kreativität un in virtuoos Phraseeren ok ähnlich, ünnernimmt aber ok Utflöög in anner Speeloorden vun den Jazz, in latienamerikaansch Musikstile un sogor in de Klassik. In de Traditschoon vun de Sinti- bzw. Manouches-Musiker is Biréli Lagrène Multiinstrumentalist; neben de Gitarr beherrscht he Bass, Vigelien as ok Klaveer un speelt gelegentlich Slagtüüch. Lagrène hett ünner annern mit folgend Musikers tosommenspeelt: Al di Meola, Larry Coryell, John McLaughlin, Vic Juris, Stochelo Rosenberg, Babik Reinhardt, Sylvain Luc, Gil Evans, Leon Redbone,
Lance Edward Armstrong (* 18. September 1971 in Plano, Texas, as Lance Edward Gunderson) is en ehmalger US-amerikaansch Profi-Radrennfohrer. He hett 1993 mit 21 Johren de Straaten-Weltmeesterschap Oslo wunnen un is domit de bither jüngst Profi-Straatenweltmeester. Van 1999 bit 2005 wunn he as eerst un bitlang eenzig Fohrer in de Historie vun de Tour de France de Rundfohrt söbenmal in Folg. Dormit weer he beeter as de veer bitherigen Rekordsieger Jacques Anquetil, Eddy Merckx, Bernard Hinault un Miguel Induráin, de jeweils fievmal wunnen hebbt. Wegen Doping hett hüm de Weltradsportverband UCI in sien Entscheedung van' 22. Oktober 2012 all Titel siet den 1. August 1998 weer afnommen un hett hüm tietlevens sparrt. Lance Armstrong is in Plano, en Vöroort vun Dallas, Texas upwussen. Sien Vader hett de Familie verlaaten, as Lance twee Johr old weer – de beid hebbt sück sietdem nie persöönlich drapen. Sien Moder Linda Mooneyham hett dree Johr nah de Gebort vun Lance Terry Armstrong heiraadt. Dat Verhältnis tüschen Steefvader un Steefsöhn weer immer schlecht, nah eegen Angaaven wurr Lance vun sien Steefvader nich blots hart, sonnern ok gewalttätig „ertrucken“. De Sport weer en Mögelkeit, sück vun sien Steefvater feerntohollen. Armstrong fung sien sportlich Karriere mit 13
Disse Artikel is man blots en Stubben. Du kannst Wikipedia helpen un em verbetern. Walter Elias Disney is en US-amerikaansch Tekner un ünner annern de Utfinner vun den bekannten Charakter Mickey Mouse. Disney wörr an'n 5. Dezember 1901 in Chicago as Söhn vun enen Boünnernehmer boren. He wüss mit siene Öllern, siene Süster un dree Bröder op ene Farm in Missouri op. Alle Kinner müssen op de Farm mit anfaten, doch he intresseer sik al jümmer mehr för dat Teknen un nehm mit 14 Johren dat eerste Maal Kunstünnerricht in Kansas City. Nodem he in'n Eersten Weltkrieg Ambulanzfohrer bi de Armee in Frankriek weer, begünn he korte Reklaamfilmen to teknen, gemeensam mit Ub Iwerks, de Disney later ok dat Modell för Mickey Mouse teken. To de sülve Tiet möök he Trickfilmfaten vun „Cinderella“ (Aschenputtel) un „Robin Hood“. Tosamen mit sienen Broder Roy produzeer he ene Reeg vun korte Filmen mit den Titel „Alice in Cartoonland“. Al dor vermengeleer he as later ok bi „Mary Poppins“ Trickfilm mit Opnahmen vun reale Schauspelers. Na den Spood mit de Alice-Filmen güng Disney 1923 na Los Angeles. Tosamen mit Ub Iwerks un sienen Broder Roy, de sik mit de finanziellen Saken vun de Produktschonen
Julius II., börgerlich Giuliano della Rovere, (* 5. Dezember 1443 in Albisola Superiore bi Savona (Ligurien); † 21. Februar 1513 in Rom) weer van‘ 1. November 1503 bit to‘n 21. Februar 1513 Paapst. He hett 1506 de päpstliche Leibwache Swiezergarde grünnd un verstunn sien Amt mehr in‘ Sinne vun en italieenschen Territorialfürsten. Wiels sien Amtstiet hett he dat Fievte Laterankonzil inberopen. Mit de Grundsteenleggen vun den Petersdom an‘ 18. April 1506 wull he de gröttste un prächtigst Kark vun de Eerdkreis bauen laaten. Giuliano della Rovere stamm ut ärmlichen Verhältnissen un wurr in Albisola, in de Provinz Savona boren. Sien Öllern weern Raffaele della Rovere un de sien Ehefru Theodora Manerola. He weer en Neffe vun Paapst Sixtus IV. (Francesco della Rovere). De della Rovere sünd en italieensch Adelsfamilie vun de Renaissance. De Familie entstammten neben den Päpsten Sixtus IV. un Julius II. af 1508/21 de Hartoogen vun Urbino. Sien uneheliche Dochter Felice della Rovere (1483 – 27. September 1536) hett den röömschen Adeligen Gian Giordano Orsini heiraadt. Nahdem he all vun de Franziskanern ertrucken wurr, wurr hüm all fröh vun sien päpstlichen Unkel en ganz Reeg vun Bischopsämter överdragen, de he van‘ 16. Oktober 1471 bit to’n Dag vun
De Changja (koreaansch 독로강) oder ok Tongro is en 238 km langen Stroom in Noordkorea. De Born von’n Changja is bi’n Barg Sobaek in de Rangrim-Bargen. He flütt eerst groff na Westen un böögt denn na Noorden. Bi Kanggye dreiht de Stroom wedder na Westen un münnt denn in’n Yalu. In de Ümgegend von’n Changja hett dat in de Tied von’n Wedderstand gegen de Japaners un in’n Koreakrieg en Reeg Slachten geven. Dor sünd later ok en Reeg Böker un Films över maakt worrn, to’n Bispeel Tongro-gang kisŭlgesŏ von Kim Hak-yŏn. 1937 is an’n Changja en Waterkraftwark boot worrn, dat se 1943 aver wedder afboot hebbt. In de Tied von’n eersten Fiev-Johr-Plaan (1957-1961) is dat denn wedder neet kamen, nu mit en Vermögen von 90 MW. Koordinaten:40° 58′ N, 126° 4′ O
De Hochon (koreaansch 허천강) is en 216 km langen Stroom in Noordkorea. De Stroom flütt groff na Noorden un münnt en poor Kilometer ünnerhalv von Hyesan in’n Yalu. Dat Waterkraftwark an’n Hochon hett en Vermögen von 309,8 MW. Koordinaten:40° 58′ N, 126° 4′ O
De Changjin (koreaansch 장진강) is en 261 km langen Stroom in Noordkorea. De Stroom hett sien Born in de Provinz Süüd-Hamgyong un flütt eerst groff na Noorden bet na da’n Rangrim-Stausee un denn na Noordoosten hen na de Grenz na China un münnt dor in’n Yalu. In’n Koreakrieg hett dat an’n Changjin-Stausee de Slacht von’n Changjin-Stausee geven. Koordinaten:41° 25′ N, 127° 46′ O
De Myohyang (koreaansch 묘향산) is en 1909 m hogen Barg an de Grenz von de noordkoreaanschen Provinzen Süüd-Pyongan un Chagang. Dat is na’n Paektu de tweetgröttste Barg in Noordkorea. De höögste Topp warrt Piro nöömt. Bi’n Myohyang liggt de buddhistische Pohyon-Tempel. Dichtbi is ok de Internatschonale Fründschopsutstellung, en Museum, dat Geschenken wiest, de de Föhrers Kim Il-sung, Kim Jong-il un Kim Jong-un von butenlandsche Staatsgäst schenkt kregen hebbt.
Barchel is en Dörp in de Gemeen Örel (Samtgemeen Geestborn), in’n Landkreis Rodenborg, Neddersassen. De Naveröörd sünd Örel in’n Noordoosten, Bremervöör mit Tingo in’n Oosten, Sprekens un Fohrendörp in’n Süüdoosten, Fohrendaal in’n Süden, Poggmöhlen, Öös un Basdaal in’n Süüdwesten un Hipst in’n Noordwesten. Dat Dörp kummt in’t 14. Johrhunnert as Berchelte toeerst in en Oorkunn von dat Good Poggmöhlen vör. Wohrschienlich hett de Naam Berchelte mit en germaanschen Personennaam Berchthold to doon. In’n Eersten Weltkrieg sünd ölven Soldaten ut Barchel fullen oder vermisst, un in’n Tweten 34. De Gemeen Barchel is 1974 bi de Gemeenreform in Neddersassen mit de Gemeen Örel tohoopleggt worrn. Barchel is evangeelsch-luthersch präägt un höört to dat Kaspel von de Gangolf-Kark in Örel. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Dat Wapen von Barchel wiest op sülvern Grund dree gröne Barken mit sülvern Stamm, de op en grönen Schildfoot staht. Op’n Schildfoot opleggt sünd twee Pielspitzen un een Urn to sehn. En Denkmaal för de Fullenen ut de twee Weltkrieg’ steiht in Barchel op’n Karkhoff. De Schüttenvereen Barchel is 1951 grünnt worrn. Sport warrt in’n TSV Örel-Barchel dreven. Barchel hett en
Martin Steffens (* 7. August 1921 in Armsdörp; † 21. Juli 2009) weer en düütschen Politiker von de CDU. Steffens is 1921 as Söhn von en Buur in Armsdörp boren. In’n Tweten Weltkrieg weer he Soldaat. He is 1948 in’n Gemeenraad von Armsdörp wählt worrn un weer von 1956 af an Maat von’n Kreisdag in’n Kreis Land Hadeln. Von 1964 af an weer he Börgermeester in Loomst un von 1963 bet 1986 ok Börgermeester von de Samtgemeen Loomst. As de Kreis Land Hadeln oplööst un Deel von’n Landkreis Cuxhoben worrn is, weer he dor ok in’n Kreisdag. Gliektiedig weer he von 1977 bet 1991 de Landraad von’n Landkreis Cuxhoben. Von 1977 bet 1991 weer he ok Kreisjägermeister. Nadem Steffens 1949 bi en Kortgeschichten-Weddstried von de Niederdeutsche Zeitung mitmaakt harr, weer he mit den Rutgever Herbert Huster in Kuntakt kamen. Steffens hett denn bi de Niederelbe-Zeitung in’n Vertrieb arbeidt un harr in dat Bladd ok en egen plattdüütsche Kolumne mit’n Titel Jan-Hinnerk. Steffens hett 1980 dat Verdeenstkrüüz an’t Band, in’n November 1992 dat Grote Verdeenstkrüüz von de Bundsrepublik Düütschland un 2000 dat Verdeenstkrüüz 1. Klass kregen. Ok den Ehrenring von’n Landkreis Cuxhoben hett he kregen un is för sien Verdeensten 1992